ddrg/super_eurlex huggingface dataset:
KIRJALLINEN KYSYMYS E-2234/99 esittäjä(t): Christopher Huhne (ELDR) komissiolle. Ulkomaisten pankkikeskusten painostaminen.



Virallinen lehti nro 219 E , 01/08/2000 s. 0128 - 0128



KIRJALLINEN KYSYMYS E-2234/99 esittäjä(t): Christopher Huhne (ELDR) komissiolle (1. joulukuuta 1999) Aihe: Ulkomaisten pankkikeskusten painostaminen Mitä suoria ja epäsuoria toimia tällä hetkellä sovelletaan niitä ulkomaisia pankkikeskuksia vastaan, joita epäillään rahanpesua koskevien määräysten puutteellisesta täytäntöönpanosta (esimerkiksi G7:n pankkivalvojien tai muiden viranomaisten antamat määräykset lopettaa tiettyjä toimeksiantoja koskevat pankkisiirrot)? Onko olemassa mitään periaatteellista syytä, jonka vuoksi mainittuja toimia ei voida soveltaa niitä pankkikeskuksia vastaan, jotka ovat laiminlyöneet veron pidättämisen ja tekevät valuuttasopimuksia ulkomailla asuvien investoijien kanssa? Frederik Bolkesteinin komission puolesta antama vastaus (17. tammikuuta 2000) Komission tiedossa ei ole tapausta, jossa G7-maiden pankkivalvontaviranomaiset tai muut viranomaiset ovat keskeyttäneet pankkisiirtojen tekemisen ulkomaisiin keskuksiin, joilla katsotaan olevan riittämätön suoja rahanpesua vastaan. Sellaisia tapauksia, joissa hallinnollisia ohjeita on annettu, on kuitenkin ollut. Rahoitusalan rahanpesutyöryhmä (FATF), joka on alan tärkein maailmanlaajuinen järjestö, voi julkisesti kehottaa rahoituslaitoksia kiinnittämään erityistä huomiota liikesuhteisiin ja -toimiin niiden henkilöiden, yritysten ja rahoituslaitosten kanssa, jotka ovat maista joissa asianomaisia standardeja ei sovelleta tai joissa niiden soveltamisessa on puutteita. Tällaisiin toimiin ryhdyttiin vuonna 1996 Seychellejä vastaan, koska kyseisen maan taloudellista kehitystä koskeva säädös (Economic Development Act) näytti tarjoavan suojapaikan rikollisesta toiminnasta saaduille tuotoille. Näiden ja diplomaattitoimien johdosta säädöstä ei pantu täytäntöön. Huhtikuussa 1999 Yhdysvaltain ja Yhdistyneen kuningaskunnan viranomaiset antoivat rahoituslaitoksille virallisen tiedonannon varoittaen niitä Antiguan ja Barbudan kanssa tehtävistä rahoitustoimista. FATF työskentelee parhaillaan G7-maiden valtuutuksen nojalla tärkeän aloitteen parissa yksilöidäkseen ne maat ja alueet, joiden yhteistyö maailmanlaajuisessa rahanpesun vastaisessa toiminnassa ei ole riittävää.
KIRJALLINEN KYSYMYS E-1910/99 esittäjä(t): Konstantinos Hatzidakis (PPE-DE) komissiolle. Yhteisön pk-yrityksiä koskeva aloitteen täytäntöönpanon edistyminen Kreikassa.



Virallinen lehti nro 203 E , 18/07/2000 s. 0087 - 0087



KIRJALLINEN KYSYMYS E-1910/99 esittäjä(t): Konstantinos Hatzidakis (PPE-DE) komissiolle (29. lokakuuta 1999) Aihe: Yhteisön pk-yrityksiä koskeva aloitteen täytäntöönpanon edistyminen Kreikassa Voisiko komissio kertoa, miten yhteisön pk-yrityksiä koskevan aloitteen täytäntöönpano on edistynyt Kreikassa suunniteltujen määrärahojen maksamisen osalta, katsooko komissio edistymisen olevan tyydyttävää ja jos näin ei ole, mistä se uskoo mahdollisten viivästymisten johtuvan? Michel Barnier'n komission puolesta antama vastaus (25. marraskuuta 1999) Pk-yrityksiä koskevan yhteisöaloitteen täytäntöönpano viivästyi Kreikassa, koska oli välttämätöntä sovittaa yhteen 125 pk-yritysten hyväksi toteutettavaa tointa, jotka kuuluivat eri kansallisiin ja alueellisiin toimintaohjelmiin ja muihin yhteisöaloitteisiin. Kreikan viranomaisten komissiolle toimittamien tietojen perusteella mainitun ohjelman tosiasiallisen alkamisen jälkeen edistys on ollut nopeata; kaikki määrärahat on voitu sitoa ja noin 56 prosenttia maksuista on tähän mennessä suoritettu. Tosiasiallisesti aiheutuneiden menojen perusteella komissio arvioi, että se voi sitoa koko rahoitusosuutensa tämän vuoden loppuun mennessä.
KIRJALLINEN KYSYMYS E-2147/99

esittäjä(t): Patrick Cox (ELDR) ja Brian Crowley (UEN) komissiolle

(24. marraskuuta 1999)

Aihe: Viinin ja oluen verotus

Alkoholimäärän mukainen verotus kuuluu Irlannin verotusjärjestelmässä luultavasti EU:n neutraaleimpiin, koska oluen, viinin ja väkevien alkoholijuomien veromäärä määräytyy alkoholipitoisuuden mukaan. Oluen ja viinin suhde on näin ollen 1:3,3, mikä vastaa niiden alkoholipitoisuuksien, oluessa 4 % ja viinissä 12 %, suhdetta. Oluen ja viinin valmisteverojen suhde Yhdistyneessä kuningaskunnassa on 3,4:1. Seitsemässä EU:n jäsenvaltiossa viinistä ei peritä lainkaan valmisteveroa.

Voiko komissio selittää Irlantia vastaan käynnistämäänsä menettelyä ja perustella näkemyksensä, joka perustuu viineihin, joiden alkoholipitoisuus on viisi tai kuusi prosenttia. Tällaisia viinejä ei ole saatavilla Irlannissa, ja muissakin jäsenvaltioissa niitä on saatavilla vain hyvin vähäisessä määrin.

Frederik Bolkesteinin komission puolesta antama vastaus

(17. tammikuuta 2000)

Vetoomusvaliokunnan esittämässä vetoomuksessa nro 1229/97 tuotiin esiin verotuskohtelu, joka saattaa suosia olutta viinin kustannuksella. Komissio on ottanut yhteyttä Irlannin viranomaisiin saadakseen lisäselvityksiä asiasta.

Koska komissio ei lähes viiden kuukauden kuluessa ollut saanut mitään merkittäviä lisätietoja Irlannin viranomaisilta, se päätti 1. heinäkuuta 1999 antaa asiasta perustellun lausunnon EY:n perustamissopimuksen 226 artiklan (aiemman 169 artiklan) nojalla.

Irlannin hallitus lähetti vastauksen komission perusteltuun lausuntoon 22. lokakuuta 1999. Komissio käsittelee vastausta parhaillaan luottamuksellisena, kuten rikkomista koskevissa menettelyissä edellytetään asianosaisen jäsenvaltion suhteen.
KIRJALLINEN KYSYMYS E-1991/99 esittäjä(t): Mogens Camre (UEN) komissiolle. Hevoskuljetukset.



Virallinen lehti nro 203 E , 18/07/2000 s. 0107 - 0107



KIRJALLINEN KYSYMYS E-1991/99 esittäjä(t): Mogens Camre (UEN) komissiolle (9. marraskuuta 1999) Aihe: Hevoskuljetukset Saksalainen TV-kanava ZDF lähetti 11. lokakuuta 1999 ohjelman elävien hevosten kuljetuksesta Baltiasta Italiaan. Lähetyksen tuottaja oli Manfred Karremann. Kyse on kuorma-autokuljetuksista, ja eläimet ovat matkalla 100 tuntia olosuhteissa, jotka sotivat kaikkia eettisiä periaatteita vastaan. Onko komissio tietoinen näistä kuljetuksista, ja aikooko se puuttua asiaan, kun eläinkuljetuksia koskevia EU:n määräyksiä rikotaan? David Byrnen komission puolesta antama yhteinen vastaus kirjallisiin kysymyksiin E-1991/99 ja P-2144/99 (22. joulukuuta 1999) Komissio on tietoinen saksalaisessa televisiolähetyksessä raportoiduista eläinsuojeluun liittyvistä ongelmista. Sen eläinlääkintätarkastustoimiston tekemät raportit ja eläinsuojelujärjestöjen valitukset osoittavat myös, että ongelmat tällä saralla jatkuvat. Kun eläimet saapuvat yhteisön rajalle selvästi sellaisessa kunnossa, että niiden kuljetusta ei voida jatkaa, asianomainen jäsenvaltio on velvollinen toteuttamaan tarvittavat toimet eläinten suojelemiseksi antamalla niille asianmukaista hoitoa ja tarjoamalla riittävän lepojakson. Komissio on puolestaan tehnyt useita eläinlääkärintarkastuksia Goriziaan ja Proseccoon, missä hevoset yleensä tulevat yhteisön alueelle. Tarkastusten perusteella Italian viranomaisille annettiin yksityiskohtaisia suosituksia, ja joitakin parannuksia on havaittu. Valitettavasti viimeaikaiset valitukset ja Saksan televisiossa näytetyt kuvat osoittavat, että parannukset eivät ehkä ole olleet pysyviä. Komissio on vieläkin rekrytoimassa tarkastushenkilöstöä. Eräillä uusilla työntekijöillä on nimenomainen vastuu seurata jäsenvaltioissa sovellettavan eläinsuojelulainsäädännön täytäntöönpanoa. Komissio on tietoinen siitä, että kuluttajat ovat yhä kiinnostuneempia eläinsuojelusta, ja se takaa jatkossa, että eläinsuojelulle annetaan komission muiden velvollisuuksien rinnalla sille kuuluva merkitys. Komissio tutkii asiaa eikä epäröi käynnistää EY:n perustamissopimuksen 226 artiklassa (ent. 169 art.) määrättyä menettelyä, jos se osoittautuu tarpeelliseksi. Komissio uskoo, että tehokkain keino parantaa laajalti eläinsuojelun tasoa on pyrkiä kansainväliseen yhteisymmärrykseen tässä asiassa. Siksi komissio yrittää WTO:n neuvottelukierroksella varmistaa, että eläinsuojelu otetaan esille monenvälisissä keskusteluissa.
KIRJALLINEN KYSYMYS E-1481/99 esittäjä(t): Lucio Manisco (GUE/NGL) komissiolle. Kosovon sodan aiheuttama saastuminen.



Virallinen lehti nro 203 E , 18/07/2000 s. 0002 - 0003



KIRJALLINEN KYSYMYS E-1481/99 esittäjä(t): Lucio Manisco (GUE/NGL) komissiolle (1. syyskuuta 1999) Aihe: Kosovon sodan aiheuttama saastuminen Kosovon sodan aikana Naton pommituksilla vahingoitettiin tarkoituksellisesti öljynjalostamoita ja kemian tehtaita, toisin sanoen ekologisesti hyvin riskialttiita teollisuudenaloja. Alueen saastetasot ovat korkealla, mikä johtuu rikki- ja typpioksidien ja muiden myrkyllisten aineiden korkeasta määrästä ilmassa ja pohjavedessä sekä kaikissa alueen joissa Tonava mukaan lukien. Tonava kuljettaa myrkyt suistonsa kautta Mustaanmereen. Köyhdytettyä uraania (97,8 % uraani-238:aa) sisältävien aseiden käyttö on aiheuttanut radioaktiivisia pölypilviä, jotka puolestaan aiheuttavat radioaktiivista säteilyä ja syöpäriskin. 1. Onko komissio valmistellut erityisen ympäristön saastumista koskevan hätäapusuunnitelman, joka koskisi tasapuolisesti kaikkia alueen asukkaita? 2. Kuinka paljon varoja on osoitettu tämän suunnitelman täytäntöönpanoon? 3. Mitä kiireellisiä toimia komissio on toteuttanut, jotta voitaisiin valvoa ja seurata ilmavirtauksia, jotka mahdollisesti kuljettavat radioaktiivista pölyä? 4. Mitä kiireellisiä toimia komissio aikoo toteuttaa vesijohtoverkkojen uudelleen rakentamiseksi? Margot Wallströmin komission puolesta antama vastaus (22. lokakuuta 1999) Komissio pyytää parlamentin jäsentä tutustumaan vastauksiin, jotka komissio antoi Euroopan parlamentin syyskuun 1999 istunnon kyselytunnilla Alexandros Alavanoksen esittämään suulliseen kysymykseen H-429/99 ja Mihail Papayannakiksen esittämään suulliseen kysymykseen H-431/99(1). Komissio haluaa vielä huomauttaa, että humanitaarisen toimistonsa ja Kosovon jälleenrakentamisesta vastuussa olevan erityisryhmän (TAFKO) toiminnan ansioista komissio on ottanut johtavan aseman laajemmissa kansainvälisissä ponnistuksissa. Saastunut juomavesi on ongelma, joka on tiedossa ja johon erityisesti yhteisön Kosovon jälleenrakentamisohjelmassa on kiinnitetty huomiota. Tästä ohjelmasta rahoitetaan parhaillaan useiden vesilaitosten korjausta ja uudelleenrakennusta, esim. uuden pumppuaseman hankintaa Gracanicaan. Lisärahoitusta on varattu erityisesti Mitrovican alueen vesihankkeisiin. Lisäksi suunnitteilla on kuntien kehittämisrahasto, josta rahoitettaisiin infrastruktuuriin liittyviä paikallisia hankkeita, kuten vedenpuhdistamoja. Yhdistyneiden Kansakuntien ympäristöohjelman/Yhdistyneiden Kansakuntien yhdyskuntakomission (UNEP/UNHCS) Balkan-työryhmä on johtanut Kosovon ympäristön tilan teknistä arviointia ja vuoden 1999 syyskuussa heiltä odotetaan kattavaa raporttia. Komissio perehtyy arvioinnin tuloksiin. Tästä syystä on tällä hetkellä liian aikaista sanoa, millaisia toimia voidaan suunnitella ympäristöasioissa. (1) Keskusteltavat aiheet Euroopan parlamentissa (syyskuu 1999).
KIRJALLINEN KYSYMYS E-1818/99 esittäjä(t): Raffaele Costa (PPE-DE) komissiolle. Kansanterveyden toimintaohjelma.



Virallinen lehti nro 170 E , 20/06/2000 s. 0108 - 0108



KIRJALLINEN KYSYMYS E-1818/99 esittäjä(t): Raffaele Costa (PPE-DE) komissiolle (12. lokakuuta 1999) Aihe: Kansanterveyden toimintaohjelma Voiko komissio kertoa, kuinka paljon ja mille tahoille (julkisille vai yksityisille), instituutioille, yhdistyksille, yhteisöille tai henkilöille on myönnetty rahaa tai avustuksia (ainakin jo maksetut avustukset mukaanlukien) kansanterveyteen liittyvän ohjelman Terveyden edistämistä, terveydestä tiedottamista, terveyskasvatusta ja -koulutusta koskeva yhteisön toimintaohjelma kansanterveyden alalla (19962000) yhteydessä? Onko tarkistettu, mihin rahat on todella käytetty ja kuinka aloitteet ovat onnistuneet? David Byrnen komission puolesta antama vastaus (25. marraskuuta 1999) Komissio toimittaa arvoisalle parlamentin jäsenelle ja parlamentin pääsihteeristölle luettelot hankkeista, joille on myönnetty rahoitusta terveyden edistämistä, terveydestä tiedottamista, terveyskasvatusta ja -koulutusta koskevan yhteisön toimintaohjelman (19961999) nojalla. Tämän toimintaohjelman täytäntöönpanon arviointia koskeva välikertomus annetaan tiedoksi parlamentille ja neuvostolle sen jälkeen, kun komissio on hyväksynyt sen.
KIRJALLINEN KYSYMYS E-2155/99 esittäjä(t): Roberta Angelilli (UEN) komissiolle. Savoijin suvun maanpako.



Virallinen lehti nro 170 E , 20/06/2000 s. 0148 - 0149



KIRJALLINEN KYSYMYS E-2155/99 esittäjä(t): Roberta Angelilli (UEN) komissiolle (24. marraskuuta 1999) Aihe: Savoijin suvun maanpako Italiaa vuoteen 1946 asti hallinnut Savoijin suku on ollut kyseisestä ajankohdasta lähtien maanpaossa. Tämä täysin absurdi ja epäoikeudenmukainen pakolaisuus on myös kansainvälisten ihmisoikeussopimusten vastaista. Voiko komissio tarkentaa, yhtenäistä sekä pohjimmiltaan demokraattista ja solidaarisuuteen sekä kansalaisten oikeuksiin perustuvaa Eurooppaa ajatellen 1. onko olemassa eurooppalaisia direktiivejä, joissa määrätään sellaisten kansalaisten vapaasta liikkuvuudesta EU:n sisällä, jotka eivät ole tehneet rikoksia, 2. eikö tätä tapausta näin ollen voitaisi viedä Euroopan yhteisöjen tuomioistuimeen ja 3. mikä on komission yleinen kanta tähän asiaan? António Vitorinon komission puolesta antama vastaus (30. marraskuuta 1999) Komissio pyytää kunnianarvoisaa jäsentä tutustumaan vastaukseen, jonka komissio antoi herra Florion esittämään kirjalliseen kysymykseen P-2703/97(1). (1) EYVL C 60, 25.2.1998.
KIRJALLINEN KYSYMYS E-2024/99 esittäjä(t): Glyn Ford (PSE) komissiolle. Perheviljelmät ja maaseudun elinvoimaisuuden säilyttäminen.



Virallinen lehti nro 170 E , 20/06/2000 s. 0139 - 0139



KIRJALLINEN KYSYMYS E-2024/99 esittäjä(t): Glyn Ford (PSE) komissiolle (3. marraskuuta 1999) Aihe: Perheviljelmät ja maaseudun elinvoimaisuuden säilyttäminen Tunnustaako komissio roolin, joka perheviljelmillä on maaseudun elinvoimaisuuden turvaajana sekä paikallisyhteisön että matkailun kannalta? Eikö komissio katso, että maaseutuympäristön suojelujärjestelmää ja muita maaseudun kehittämisjärjestelmiä on laajennettava sen varmistamiseksi, että pienten perheviljelmien rooli mainitussa yhteydessä saa osakseen asianmukaisen taloudellisen tunnustuksen? Franz Fischlerin komission puolesta antama vastaus (24. marraskuuta 1999) Komissio tunnustaa pienviljelijöiden tärkeän aseman maaseutuympäristön hoidossa, luonnon monimuotoisuuden säilyttämisessä ja ympäristön suojelussa. Yhteisen maatalouspolitiikan mukaisia suoran tuen järjestelmiä koskevista yhteisistä säännöistä 17 päivänä toukokuuta 1999 annetun neuvoston asetuksen (EY) 1259/1999(1) mukaisesti jäsenvaltiot voivat mukauttaa viljelijöille myönnettäviä suoria tukia tiettyjen puolueettomien perusteiden mukaisesti. Jäsenvaltiot voivat käyttää tuen vähennyksistä saatuja määriä Euroopan maatalouden ohjaus- ja tukirahaston (EMOTR) tuesta maaseudun kehittämiseen ja tiettyjen asetusten muuttamisesta ja kumoamisesta 17 päivänä toukokuuta 1999 annetussa neuvoston asetuksessa (EY) 1257/1999(2) säädettyyn maaseudun kehittämistukeen liittyviin tiettyihin täydentäviin toimenpiteisiin. Tässä asetuksessa esitetään yhtenäinen lähestymistapa maaseudun kehittämiseen. Ensisijaisena tekijänä tässä lähestymistavassa on maatalouden, ja epäsuorasti pienviljelijöiden, monipuolisen aseman tunnustaminen. Asetuksessa esitetään erilaisia toimenpiteitä, joita jäsenvaltiot voivat toteuttaa omien erityistarpeidensa mukaisesti. Koska jäsenvaltiot voivat asettaa lisää tai tiukempia edellytyksiä maaseudun kehittämiseen tarkoitetun yhteisön tuen myöntämiselle, joitakin näistä toimenpiteistä voidaan käyttää erityisesti pienviljelijöiden tukemiseen. Maaseutumatkailun kannustaminen on yksi mahdollisista toimista, joita jäsenvaltiot voivat toteuttaa osana maatalouden kehittämisohjelmia maaseudun rakenneuudistuksen edistämiseksi ja talouden monipuolistamiseksi. (1) EYVL L 160, 26.6.1999. (2) EYVL L 160, 26.6.1999.
KIRJALLINEN KYSYMYS E-1892/99 esittäjä(t): Daniel Varela Suanzes-Carpegna (PPE-DE) komissiolle. URBAN-yhteisöaloite.



Virallinen lehti nro 170 E , 20/06/2000 s. 0116 - 0117



KIRJALLINEN KYSYMYS E-1892/99 esittäjä(t): Daniel Varela Suanzes-Carpegna (PPE-DE) komissiolle (29. lokakuuta 1999) Aihe: URBAN-yhteisöaloite Euroopan parlamentin aloitteesta URBAN-yhteisöaloitetta jatketaan kaudella 20002006. Euroopan parlamentti pyysi myös, että kyseinen yhteisöaloite suunnattaisiin EU:n pienille ja keskisuurille kaupungeille. Voiko komissio kertoa, kuinka se aikoo toteuttaa EP:n pyynnön? Tullaanko aiemmin yleissääntönä toiminutta 100 000 asukkaan vähimmäisrajaa soveltamaan enimmäisrajana parlamentin toiveiden mukaisesti? Michel Barnierin komission puolesta antama vastaus (1. joulukuuta 1999) Komissio hyväksyi 13. lokakuuta 1999 luonnoksen URBAN-yhteisöaloitetta koskeviksi suuntaviivoiksi (1), joissa sanotaan selvästi, että tukikelpoisten kaupunkien väestön määrään ei enää sovelleta vähimmäisrajaa. Komissio edellyttää ainoastaan, että jokaisen asianomaisen kaupunkialueen väestömäärä on vähintään 10 000. Jäsenvaltiot voivat siis parlamentin toivomuksen mukaisesti ehdottaa yhtä hyvin pieniä tai keskikokoisia kuin suuriakin kaupunkeja. (1) KOM(1999) 477 lopullinen.
KIRJALLINEN KYSYMYS E-2015/99 esittäjä(t): Helena Torres Marques (PSE) komissiolle. Uuden komission organisaatiokaavio.



Virallinen lehti nro 170 E , 20/06/2000 s. 0138 - 0138



KIRJALLINEN KYSYMYS E-2015/99 esittäjä(t): Helena Torres Marques (PSE) komissiolle (9. marraskuuta 1999) Aihe: Uuden komission organisaatiokaavio Haluaisin saada uuden komission organisaatiokaavion, josta ilmenevät pääosastojen, linjojen, yksiköiden ja jaosten päällikkyydet ja jossa on ilmoitettu vastuuhenkilöiden nimi, kansallisuus ja sukupuoli. Neil Kinnockin komission puolesta antama vastaus (1. joulukuuta 1999) Arvoisalle parlamentin jäsenelle ja parlamentin sihteeristölle toimitetaan komission organisaatiokaavion mukainen luettelo johtavista virkamiehistä. Luettelossa mainitaan jokaisen ikä, sukupuoli ja kansalaisuus. Uuden komission organisaatiokaavion osalta kysyjää kehotetaan katsomaan Internetissä saatavilla olevaa sähköistä versiota.
KIRJALLINEN KYSYMYS E-1899/99 esittäjä(t): Raffaele Costa (PPE-DE) komissiolle. Kaleidoskooppi-ohjelma (1996‐2000).



Virallinen lehti nro 170 E , 20/06/2000 s. 0120 - 0120



KIRJALLINEN KYSYMYS E-1899/99 esittäjä(t): Raffaele Costa (PPE-DE) komissiolle (29. lokakuuta 1999) Aihe: Kaleidoskooppi-ohjelma (19962000) Voisiko komissio ilmoittaa mille julkisille tai yksityisille tahoille oppilaitoksille, yhtiöille, osuuskunnille tai yksityishenkilöille on myönnetty varoja tai avustuksia ja kuinka paljon (jo toteutetut ja vielä toteuttamattomat maksut) Kaleidoskooppi-ohjelmasta (19962000), jonka talousarvio on 26,5 miljoonaa ecua? Onko varojen lopullinen vastaanottaja ja aloitteiden asianmukainen toteuttaminen tarkistettu? Viviane Redingin komission puolesta antama vastaus (23. marraskuuta 1999) Vastaus kysymyksen ensimmäiseen osaan on niin laaja (siihen kuuluu useita julkaisuja), että komissio toimittaa kaikki vastaukseen kuuluvat osatekijät suoraan arvoisalle parlamentin jäsenelle ja parlamentin pääsihteeristölle. Vastauksena kysymyksen toiseen osaan voidaan todeta, että valittujen hankkeiden toteuttamista seurataan väli- ja loppuraporttien avulla ja että hankkeille myönnetään rahoitustukea vasta sen jälkeen kun komissio on tarkastanut ja hyväksynyt raportit.
KIRJALLINEN KYSYMYS E-1739/99 esittäjä(t): Umberto Bossi (TDI) komissiolle. Direktiivi 96/0009/EY.



Virallinen lehti nro 170 E , 20/06/2000 s. 0087 - 0087



KIRJALLINEN KYSYMYS E-1739/99 esittäjä(t): Umberto Bossi (TDI) komissiolle (1. lokakuuta 1999) Aihe: Direktiivi 96/0009/EY Voiko komissio tarkentaa, onko Italia ja millä tavoin pannut täytäntöön direktiivin 96/0009/EY(1), annettu 11 päivänä maaliskuuta 1996, tietokantojen oikeudellisesta suojasta? Voiko komissio lisäksi tarkentaa, mitkä maat eivät ole tähän päivään mennessä hyväksyneet kansallisia toimia edellä mainitun direktiivin täytäntöönpanemiseksi? (1) EYVL L 77, 27.3.1996, s. 20. Frederik Bolkesteinin komission puolesta antama vastaus (12. marraskuuta 1999) Italia on pannut täytäntöön tietokantojen oikeudellisesta suojasta 11. maaliskuuta 1996 annetun Euroopan parlamentin ja neuvoston direktiivin 96/0009/EY(1) 6. toukokuuta 1999 annetulla säädöksellä (decreto legge) nro 169(2). Komissio tarkastelee parhaillaan tätä säädöstä. Komissio on päättänyt saattaa asian yhteisöjen tuomioistuimen käsiteltäväksi Kreikan, Irlannin, Luxemburgin ja Portugalin osalta, jotka eivät ole panneet direktiiviä täytäntöön säädetyssä määräajassa. (1) EYVL L 77, 27.3.1996. (2) Gazzetta Ufficiale nro 138, 15.6.1999.
KIRJALLINEN KYSYMYS E-1708/99 esittäjä(t): Hervé Novelli (PPE-DE) neuvostolle. EU:n aluepolitiikan ja Ranskan viranomaisten tiettyjen päätösten välinen ristiriita.



Virallinen lehti nro 170 E , 20/06/2000 s. 0080 - 0080



KIRJALLINEN KYSYMYS E-1708/99 esittäjä(t): Hervé Novelli (PPE-DE) neuvostolle (30. syyskuuta 1999) Aihe: EU:n aluepolitiikan ja Ranskan viranomaisten tiettyjen päätösten välinen ristiriita Indre-et-Loiren departementissa mietitään parhaillaan EU:n aluepolitiikkauudistuksen mukaista uutta aluejakoa. Sainte-Mauren hallintopiirissä sijaitseva Nouatren kunta oli EAKR:n entistä 5 b) -aluetta ja siitä voisi nyt tulla tavoite 2 -alue. Samanaikaisesti Ranskan viranomaiset ovat kuitenkin tehneet päätöksen, jolla Nouatren sotilastukikohta lähes lakkautetaan. Sotilastukikohta työllistää noin 400 henkilöä, joista 250 on siviilejä, joten päätös on paikallistaloudelle kova isku. Esimerkiksi Nouatren koulua, jota tukikohdan työntekijöiden lapset käyvät, saattaa uhata sulkeminen ennemmin tai myöhemmin. 1. Eikö neuvosto ole sitä mieltä, että sen Indre-et-Loiren departementtiin soveltamien aluepolitiikan tavoitteiden ja Ranskan viranomaisten ilman minkäänlaista neuvottelua tekemän, saman departementin kuntaa koskevan päätöksen välillä on kestämätön ristiriita? 2. Eikö neuvosto ole sitä mieltä, että sen kuuluu ottaa yhteyttä Ranskan hallitukseen tämän ristiriidan selvittämiseksi? 3. Yleisemmällä tasolla: onko neuvosto saanut tietoja samankaltaisista tapauksista ja mitä toimia se aikoo toteuttaa estääkseen tulevaisuudessa tällaisten ristiriitojen syntymisen? Vastaus (9. joulukuuta 1999) 1. Neuvosto hyväksyi viime kesäkuussa rakennerahastoja koskevan uuden säännöstön, jossa määritellään perusasetuksen ensisijaiset tavoitteet, yleiset periaatteet ja ohjelmointimenettelyt kaudeksi 20002006. 2. Kyseisen säännöstön mukaan komission tehtävä on arvioida, ovatko jäsenvaltioiden esittämät tavoite 2:een kuuluvat alueiden kehittämisstrategiat yhtenäisiä yhteisön aluepoliittisten tavoitteiden kanssa. Neuvosto ei puutu asioiden käsittelyyn eikä anna lausuntoja jäsenvaltioiden harjoittamasta kansallisesta politiikasta tai niiden tekemistä valinnoista.